امریکا قوشمه ایالت لری دولت رهبری دونالد ترامپ, اولکه سی نینگ مدافعه وزیری جنرال جیمس ماتیس نینگ فبروری آییده تقاعد قیله دیگن لیگی نی بیلدیررایکن, یقینده اونینگ اورنیگه باشقه بیر کیشی نینگ تعین قیلینه دیگن لیگی نی معلوم قیلدی.
ماتیس نینگ, ترامپ نینگ امریکا قوشمه ایالتلری حربی لری نینگ سوریه دن چیکیلیشی بوییچه قراری گه مخالف ایکن لیگی ادعا قیلینماقده ایدی.
ترامپ, بیرگن بیاناتلریده, "قیلگن خدمت لری اوچون جیمس ماتیس گه منتدارچیلیک بیلدیره من" دییه قید ایتدی.
ماتیس ایسه, استعفا مکتوبیده, ترامپ بیلن فکر لری نینگ فرقلی ایکن لیگی سببلی وظیفه سی نی ترک قیلگن لیگی نی ایما قیلدی.
ماتیس, امریکا نینگ اساسی کوچی نینگ متفق لری بیلن بیر یقه دن باش چیقاریشدن عبارت ایکن لیگی نی معلوم قیلرایکن, متفق لری گه حرمت کورستمسدن امریکانینگ اوز منفعت لری گه اویغون بیر سیاست آلیب باریشی نینگ ممکن ایمس لیگی نی ایسله تیب اوتدی.
عینی دمده ماتیس, ترامپ نینگ اوز فکری گه اویغون بیر کیشی نی مدافعه وزیری ایتیب تعین قیلیشی نینگ مناسب بوله دیگن لیگی گه ایشانیاتگن لیگی نی بیلدیردی.
فبروری آیی نینگ 28 نچی کونیده وظیفه سی مدتی نینگ اداققه ییته دیگن لیگی نی معلوم قیلگن ماتیس, ینگی بیر وزیر تعین قیلینگونگه قدر وزیرلیک بیلن قولیدن کیله دیگن برچه همکارلیک لرنی قیلیش گه تیار ایکن لیگی گه دقت قره تدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
